‘અરે, અરે, સવાર સવારમાં શું માંડ્યું છે આ બધું?’ આરતીએ અખબારમાંથી નજર ઉંચી કરી, સામે ઉભેલી રિયાને જોઇને ક્ષણ માટે થયું કે ક્યાંક એને હાથમાં ઝાલેલો કપ છૂટી ન જાય! હમેશા જીન્સ ને ટીશર્ટમાં રહેતી રિયા આજે તો શ્યામગુલાબી રંગના સલવાર કમીઝમાં સજ્જ હતી! હંમેશ બેફિકરાઈ બયાન કરતાં વિખરાયેલા વાળ શેમ્પૂ કરીને તાજાં બ્લો ડ્રાય કર્યા હોય તેમ લાગતું હતું. ચહેરા પર હળવો મેકઅપ તો ચોક્કસ હતો. રિયા પર રહેલા મેકઅપે તેની આંખોને એટલી તો મોહકતા બક્ષી હતી કે મૂળ રિયા તો ક્યાંય નજરે નહોતી ચઢતી.